আজি ঘোষণা কৰা ২০২১ বৰ্ষৰ আইচিচি মহিলা ক্ৰিকেটাৰ হিচাপে নিৰ্বাচিত হৈছে ভাৰতীয় তাৰকা খেলুৱৈ স্মৃতি মান্ধানাক।
বৰ্ষটোত ভাৰতীয় মহিলা ক্ৰিকেট দলটোৰ প্ৰদৰ্শন উন্নত নহ'লেও ব্যক্তিগতভাৱে চমকপ্ৰদ প্ৰদৰ্শন দাঙি ধৰিছিল মান্ধানাই।
২৫ বৰ্ষীয় বাঁওহতীয়া তাৰকা বেটাৰ গৰাকীয়ে ২০২১ বৰ্ষত এটা শতক আৰু পাঁচটা অৰ্ধশতকৰ সৈতে ৩৮.৮৬ গড়ে ২২ খন আন্তঃৰাষ্ট্ৰীয় খেলত ৮৫৫ ৰাণ সংগ্ৰহ কৰিছিল।
বৰ্ষশ্ৰেষ্ঠ মহিলা ক্ৰিকেটাৰৰ ৰাচেল হেইহো ফ্লিণ্ট ট্ৰফীৰ দৌৰত মান্ধানাৰ প্ৰতিদ্বন্দী হিচাপে আছিল ইংলেণ্ডৰ টেমি বিউমন্ট, দক্ষিণ আফ্ৰিকাৰ লিজেল লী আৰু আয়াৰলেণ্ডৰ গেবি লুইছ।
মান্ধানাই কেৰিয়াৰত দ্বিতীয় বাৰৰ বাবে এই সন্মান লাভ কৰিছে। ইয়াৰ পূৰ্বে তেওঁ ২০১৮ চনতো বৰ্ষশ্ৰেষ্ঠ মহিলা ক্ৰিকেটাৰ হিচাপে মনোনীত হৈছিল।
এইদৰে দ্বিতীয় বাৰৰ বাবে এই সন্মান লাভ কৰা প্ৰথম গৰাকী ভাৰতীয় মহিলা ক্ৰিকেটাৰ হিচাপে পৰিগণিত হয় মান্ধানা।
এই বঁটা লাভ কৰা আনগৰাকী ভাৰতীয় মহিলা ক্ৰিকেটাৰ হৈছে ঝুলন গোস্বামী। ২০০৭ চনত গোস্বামীয়ে এই সন্মান লাভ কৰিছিল।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
